Respublikachilardan poygada faqat Donald Tramp qoldi 
Tramp nazarida Klinton uning yagona raqibi va Oq uyni egallash uchun uni yengish kerak xolos. Klinton ham bu kurashga shay ekanini aytmoqda.
Shu kuni Tramp yana bir g'alabaga erishdi. Partiyadan yagona nomzod bo'lish uchun o'tayotgan poygani uning asosiy raqibi senator Ted Kruz tark etdi. Chorshanba kuni esa Ogayo shtati gubernatori Jon Keysik ham poygani tark etdi. “Qanchalik harakat qilmaylik, saylovchilar boshqa yo’lni tanladi. Kampaniyani tugatishga majburmiz”, - deydi Kruz. "Xudo menga o'zi to'g'ri yo'l ko'rsatadi",- deydi Keysik. Har ikkisi oxirgi haftalarda Trampga qarshi qattiq kampaniya olib bordi lekin ovoz yig'ishda keskin so'zli milliarder raqibga teng kelolmadi. Demokratik nomzodlardan esa senator Berni Sanders Indianadagi saylovda g’alabani qo’lga kiritib, Hillari Klintonga taslim bo'lmasligini aytmoqda. Biroq partiyaviy saylovlarda sobiq davlat kotibiga bas kelish qiyin. Tramp nazarida Klinton uning yagona raqibi va Oq uyni egallash uchun uni yengish kerak xolos. Klinton ham bu kurashga shay ekanini aytmoqda.